钦定古今图书集成/历象汇编/乾象典/第025卷 > 《罗雅谷五纬历指》 > 土星旁小星图
## 钦定古今图书集成/历象汇编/乾象典/第025卷 > 《罗雅谷五纬历指》 > 土星旁小星图

土星旁小星图说

“土星向来止见一星，今用远镜见三星，中一大星是
士星之体，两旁各一小星，系新星如图。两新星环行
于土星之上下左右，有时不见，盖与土星体相食。”
或曰：“土星非浑圆体，两旁有附体如鼻，以本轴运旋，
故时见圆，时见长。”此土星之两异行未定其率，盖本
周极迟，初见时至今年尚未满一周天故也。或曰：“时
见三星。相距有近有远。安得谓之合体。”二说不同。未
知孰是。须久测乃知之。